

| **Praktikperiode 2** | | | |
| --- | --- | --- | --- |
|  | **Praktikmål** |  | **”Eksempler på læringsmuligheder, opgaver / handlinger som skal hjælpe dig med at opnå praktikmålene.”** |
| 1. | Eleven kan **gennemføre og reflektere over kliniske sygeplejehandlinger, herunder selvstændigt anvende sygeplejeprocessen** til at indsamle data, identificere, analysere, planlægge, udføre og evaluere sygepleje til borgere/patienter med **grundlæggende behov.** |  | Via dialog med kollegaer og praktikvejleder skal du undersøge, hvad praktikstedet forstår ved grundlæggende sygepleje.  Med udgangspunkt i en borger skal du anvende sygeplejeprocessen til at arbejde dig igennem praktikmålets forskellige faser   * Observere borgeren * Med afsæt i dataindsamlingen identificere og analysere borgerens behov for grundlæggende sygepleje * Afgøre om ydelserne eller støtten er i overensstemmelse med social- og sundhedsassistentens kompetenceområde. Afgøre om ydelserne eller støtten skal gives af andre fagområder og af hvilke * Planlægge den grundlæggende sygepleje, eventuelt ved hjælp af den fremadrettede refleksionsmodel * Udføre den grundlæggende sygepleje hos borgeren * Dokumentere den udførte grundlæggende sygepleje i dokumentationssystemet * Evaluere den udførte sygepleje eventuelt ved hjælp af den bagudrettede refleksionsmodel |
| 2. | Eleven kan **planlægge og iværksætte sundhedsfaglige handlinger på baggrund af faglige og kliniske vurderinger,** herunder sundhedsstyrelsens screeningsværktøjer til tidlig opsporing samt lokale procedurer og retningslinjer. |  | Du skal observere/skaffe dig et overblik over hvor og hvornår der på dit praktiksted fortages faglige og kliniske vurderinger.   * Individuelle * I medarbejdergruppen * Monofagligt/tværfagligt   Med udgangspunkt i dit samarbejde med borgeren skal du planlægge og iværksætte sundhedsfaglige handlinger eventuelt ved hjælp af den fremadrettede refleksionsmodel.  Evaluere den udførte sundhedsfaglige handling ved hjælp af den bagudrettede refleksionsmodel.  Undersøge proceduren for, hvordan du i samarbejde med borgeren kan henvise og søge optagelse i eksisterende gruppeforløb/læringsforløb.   * Eventuelt for samtaler til gruppeforløb med anvendelse af forskellige redskaber * Eventuelt for baggrunden for indsats via VUM |
| 3. | Eleven kan **selvstændigt identificere og reagere på ændring i borgerens/patientens sundhedstilstand**. Ved uforudsete og komplekse problemstillinger kan eleven udføre sygeplejehandlinger indenfor eget kompetenceområde samt delegerede sygeplejehandlinger, herunder udføre palliativ pleje. |  | Med udgangspunkt i en borger du har kendskab til, eller som du samarbejder med   * Identificere og reagere på ændringer i borgers sundhedstilstand * Vurdere om problemstillingen hører under dit kompetenceområde, eller du skal henvende dig til andre faggrupper * Anvende den bagudrettede refleksionsmodel, til at evaluere, hvordan du har reageret på ændringer i borgerens/patientens fysiske, psykiske eller sociale tilstand. * Undersøge hvad palliativ pleje i en socialpsykiatrisk sammenhæng betyder i teori og praksis (Sundhedsstyrelsens anbefalinger for palliativ indsats) * Vurdere/reflektere over, hvornår og om du udfører palliativ pleje |
| 4. | Eleven kan ud fra en helhedsorienteret tilgang, der understøtter borgerens/patientens mestring af eget liv, selvstændigt og i samarbejde med borgeren/patienten og pårørende arbejde med rehabilitering og recovery. |  | Med udgangspunkt i en borger du har kendskab til, eller som du samarbejder med   * Afklare begreberne motivation, aktivitet, recovery, rehabilitering, vejledning og information. Foretage henvisninger til litteratur, hvor begreberne er beskrevet * Identificere spændingsfeltet mellem faglig viden og borgerens selvbestemmelsesret og kan motivere borgeren ud fra dette. * Identificere og anvende relevante tilbud og aktiviteter i relation til recovery og rehabilitering * Vurdere borgerens ressourcer og med udgangspunkt i dette understøtte til aktivitet * Beskrive borgernes mestringsstrategier, som du ser dem   Med udgangspunkt i dit praktiksted undersøge   * Hvilken støtte knytter sig til rehabilitering * Hvilken støtte knytter sig til recovery   Benyt refleksionsmodellen/praksisfortællinger som dokumentation for din læring. |
| 5. | Eleven kan **selvstændigt og tværprofessionelt arbejde sundhedsfremmende** og ud fra et helhedssyn **forebygge udvikling af livsstilssygdomme** ved at vejlede og motivere borgeren/patienten til **mestring af eget liv.** |  | Med udgangspunkt i en borger du har kendskab til, eller som du samarbejder med:   * Skelne mellem eget og borgerens perspektiv i sundhedsfremmearbejdet * Kende almindelige livsstilssygdomme * Kende KRAM faktorer (kost, rygning, alkohol og motion) * Vejlede ud fra borgerens behov for vejledning indenfor sundhedsfremme og forebyggelse * Undersøge hvorvidt du i dit sundhedsfremmende arbejde kan/skal trække på tværprofessionelle kollegaers viden og kunnen * Redegøre for din rolle i det tværprofessionelle arbejde * Reflektere over, hvad vil det sige at mestre eget liv   Benyt refleksionsmodellen/praksisfortællinger som dokumentation. |
| 6. | Eleven kan ud fra en **rehabiliterende tilgang** selvstændigt planlægge, udføre og evaluere omsorg, praktisk hjælp og personlig pleje til borgere med fysiske, psykiske og sociale behov |  | Med udgangspunkt i en borger du har kendskab til, eller som du samarbejder med:   * Reflektere over borgerens fysiske, psykiske og sociale behov * Undersøge begrebet rehabilitering, hvad betyder det for den faglige tilgang * Gennem praksisfortællinger og refleksionsmodellen undersøge, hvornår og hvordan rehabilitering indgår i den daglige praksis * Planlægge, udføre og evaluere relevant støtte |
| 7. | Eleven kan **selvstændigt tilrettelægge og gennemføre fysiske, sociale, kulturelle og kreative aktiviteter**, og informere og vejlede om aktivitetstilbud, herunder inddrage netværk og frivillige ud **fra borgerens interesser og behov** og understøtte borgere/patienter i at træffe egne valg |  | Med udgangspunkt i en borger du har kendskab til, eller som du samarbejder med tilrettelægge og gennemføre en aktivitet   * Afdække borgerens interesser og behov, herunder borgerens ønske om at inddrage netværk og frivillige * Vejlede og informere om aktuelle muligheder og tilbud * Planlægge, motivere, vejlede og/eller informere ud fra borgerens behov * Vise hvilke overvejelser du har gjort dig i forhold til, hvordan du bedst muligt støtter borgeren i at træffe egne valg * Efterreflektere, se på hvilke fysiske, sociale, kulturelle og kreative elementer, der indgik i aktiviteten |
| 8. | Eleven kan **selvstændigt forebygge smittespredning** udfra nationale og lokale retningslinjer og standarder for hygiejne, herunder særlige regimer og teknikker samt vejlede borgere, patienter, pårørende, kollegaer og frivillige herom. |  | I din praktik i socialpsykiatrien stifter du bekendtskab med og anvender generelle principper for hygiejne. Særlige regimer og teknikker indgår som regel ikke i daglig praksis   * Undersøge praktikstedets generelle principper for hygiejne * Forklare hvordan du forebygger smittespredning * Medvirke til at forebygge smittespredning * Vejlede om smitterisici og hygiejne på en anerkende og respektfuld måde. Vejledningen kan gives til borgere, pårørende eller kollegaer |
| 9. | Eleven kan selvstændigt efter praktikstedets retningslinjer og efter delegation **varetage medicinhåndtering**, **observere virkning/bivirkninger** samt dokumentere og **samarbejde med borger/patient i den medicinske be-handling.** |  | Med udgangspunkt i en borger du har kendskab til, eller som du samarbejder med, kan du for at udvikle dine kompetencer indenfor medicinadministration og medicin pædagogik   * Orientere dig i Sundhedsstyrelsens vejledning om ordination og håndtering af lægemidler * Læse og lære om medicinens virkning og bivirkninger gennem medicininstruks og undervisning i medicin og medicinpædagogik samt foretage henvisning til litteratur, hvor dette er beskrevet * Efterleve praktikstedets retningslinjer for medicingivning og opbevaring * Sikre dig, at borgeren har den fornødne information om medicin m.m.   Du arbejder med målet i tæt samarbejde med din vejleder og benytter refleksionsmodellen og praksisfortællinger som dokumentation for din læring. |
| 10. | Eleven kan **etablere relationer**, der skaber samarbejde med borgere/patienter, pårørende og frivillige, her-under **kommunikere målrettet** og anvende relevante kommunikationsformer |  | Med udgangspunkt i en borger du har kendskab til, eller som du samarbejder med skal du   * Etablere og fastholde professionelle relationer, der skaber samarbejde med borgere, pårørende og frivillige * Kende og anvende relevante kommunikationsformer * Reflektere over egne kommunikative kompetencer og skelner imellem privat, personlig og professionel kommunikation * Beskrive faglige refleksioner via refleksionsmodellen   Henvise og referere til anvendt litteratur i forhold til forskellige kommunikationsformer |
| 11. | Eleven kan **selvstændigt gennemføre pædagogiske aktiviteter** og varetage vejledning af kollegaer. |  | Med udgangspunkt i en borger du har kendskab til, eller som du samarbejder med skal du   * Undersøge de pædagogiske aktiviteter * Tilrettelægge, gennemføre og evaluere en pædagogisk aktivitet * Gennem praksisfortællinger og refleksionsmodellen skal du undersøge hvilken virkning, den pædagogiske aktivitet har på borgeren * Kan vejlede kollegaer på en anerkendende og respektfuld måde |
| 12. | Eleven kan kommunikere på en måde der, under hensyntagen til egen og andres sikkerhed, **understøtter borgere og patienters integritet og selvbestemmelse i forbindelse med konflikthåndtering og voldsforebyg-gelse.** |  | * Kende og anvende praktikstedets procedurer, forebyggelse af konflikter, vold, trusler, mobning og chikane * Beskrive og vurdere om du i planlægningen af din praksis tager højde for forebyggelse af voldsomme episoder (pædagogiske overvejelser og konfliktnedtrapning) * Give eksempler på, hvordan du arbejder med konflikthåndtering og voldsforebyggelse * Forklare begreberne integritet og selvbestemmelse * Forklare, hvordan du arbejder med begreberne integritet og selvbestemmelse   Du kan bruge refleksionsmodellen/praksisfortællinger til at synliggøre dine refleksioner og handlinger. |
| 13. | Eleven kan **selvstændigt kommunikere og dokumentere faglige handlinger** i relevante dokumentationssystemer med henblik på at **understøtte patientsikre overgange og kontinuitet i det samlede borger/patientforløb** og øge den borger-/patientoplevede kvalitet |  | Med udgangspunkt i en borger du har kendskab til eller samarbejder med, skal du kunne følgende:   * Dokumentere faglige handlinger i relevante dokumentationssystemer * Mens du dokumenterer skal du overveje og beslutte, hvilke informationer og observationer, der er relevante at videregive * Dokumentere præcist og korrekt for at sikre kontinuitet og kvalitet for borgeren * Formidle relevante og nødvendige informationer på f.eks. teammøder, personalemøder, samarbejdsmøder osv. |
| 14. | Eleven kan **selvstændigt koordinere og tilrettelægge eget og andres arbejde** samt understøtte og indgå i teamsamarbejde omkring opgaveløsning med borgerens/patientens mål for øje. |  | Med udgangspunkt i en borger du har kendskab til eller samarbejder med, kan du for at udvikle din evne til selvstændigt koordinere og tilrettelægge eget og andres arbejde   * Selvstændigt tilrettelægge og koordinere dit eget arbejde i forhold til andres opgaver * Begrunde hvilke overvejelser du gør dig, når du koordinerer og tilrettelægger eget og andres arbejde * Udvælge forskellige planlagte eller nye faglige opgaver hos borgeren og beskrive de enkelte faser i tilrettelæggelsen af opgaverne * Nævne hvilke opgaver, der skal følges op på af dig eller kollegaer * Forklare begrebet teamsamarbejde og give eksempler på, hvordan du medvirker til dette |
| 15. | Eleven kan k**oordinere og indgå i samarbejdet om en borgers/patients behov for tværprofessionel og tvær-sektoriel indsats**, herunder selvstændigt indlede, afslutte og dokumentere en social- og sundhedsfaglig ydelse i relation til modtagelse, indlæggelse, udskrivning og hjemkomst. |  | Med udgangspunkt i en borger du har kendskab til eller samarbejder med, kan du for at udvikle din evne til at indlede og afslutte en støtte eller indsats gøre følgende   * Hvis du får mulighed for at følge en borger i en proces med indflytning, udflytning, indlæggelse eller udskrivningssamtale, skal du benytte din refleksionsmodel som dokumentation * Forklare begreberne tværprofessionel og tværsektoriel indsats * Reflektere over sammenspillet i det tværprofessionelle samarbejde og anvende denne viden til gavn for borgerne |
| 16. | Eleven kan selvstændigt udføre sygepleje med anvendelse af **teknologi og retningslinjer,** der tager udgangspunkt i erfaringsbaseret viden og evidens |  | Med udgangspunkt i en borger du har kendskab til eller samarbejder med, skal du beskrive og vurdere   * Om borgeren har brug for og kunne drage gavn af teknologiske hjælpemidler * Om borgerne har brug for vejledning i anvendelsen af teknologiske hjælpemidler * Hvilke fordele og ulemper, der er forbundet ved borgerens anvendelse af teknologiske hjælpemidler * Hvilke teknologiske hjælpemidler, der kunne være relevante i socialpsykiatrien * Du kan identificere, hvilke retningslinjer og teknologi, der anvendes i sygeplejen på dit praktiksted |
| 17. | Eleven kan støtte op om udviklingen af **god praksis for kvalitetssikring og patientsikkerhed** i det tværprofessionelle samarbejde. |  | Med udgangspunkt i en borger du har kendskab til eller samarbejder med, kan du for at støtte op omkring udviklingen af god praksis for kvalitetssikring og patientsikkerhed   * Forklare begrebet kvalitetssikring og hvad der forstås ved god praksis samt reflektere over din egen rolle i praktikstedets arbejde med kvalitetssikring * Forklare begrebet patientsikkerhed, og hvad der forstås ved god praksis, samt reflektere over din egen rolle i praktikstedets arbejde med patientsikkerhed * Forklare dine kompetencer og rolle i det tværprofessionelle samarbejde i forhold til kvalitetssikring og patientsikkerhed på dit praktiksted * Forklare begrebet utilsigtet hændelse * Indberette utilsigtede hændelser samt reflektere over, hvordan disse hændelser kan undgås fremover.   Du benytter refleksionsmodellen / praksisfortællinger som dokumentation for din læring. |
| 18. | Eleven **kan forholde sig kritisk til og understøtte udvikling af et godt fysisk og psykisk arbejdsmiljø**, herunder udføre forflytninger samt vurdere pladsforhold under overholdelse af arbejdsmiljøreglerne og anvendelse af velfærdsteknologi. |  | * Gøre dig bekendt med dit praktiksteds arbejdsmiljøorganisering, herunder kendskab til arbejdsmiljørepræsentantens rolle * Kende til APV (Arbejdsplads Vurdering) hos de borgere, som du kommer hos * Forholde dig kritisk til og understøtte udviklingen af et godt fysisk og psykisk arbejdsmiljø på praktikstedet * Vurdere arbejdsstedets indretning, herunder om arbejdet i borgers eget hjem tager højde for forebyggelse af arbejdsskade * Anvende viden om forebyggelse af arbejdsskader og kendskab til anmeldelse af arbejdsskader. * Kende til velfærdsteknologiske hjælpemidler og er opsøgende i forhold til ny velfærdsteknologi |
| 19. | Eleven kan **reflektere over og træffe kvalificerede valg i forhold til etiske og faglige dilemmaer**, der følger arbejdet som professionel sundhedsperson, fx forhold som tavshedspligt, magtanvendelse, patientrettigheder, omsorgspligt og hensyn til borgerens/patientens livskvalitet |  | Med udgangspunkt i en borger du har kendskab til eller samarbejder med, skal du beskrive værdimæssige konflikter (etiske dilemmaer)   * Reflektere over etiske og faglige dilemmaer for eksempel begreberne faglig, personlig og privat, tavshedspligt, magtanvendelse, aktindsigt, selvbestemmelsesret, patientrettigheder * Forholde dig til de etiske dilemmaer, der kan opstå mellem den faglige viden og borgerens opfattelse af livskvalitet * Reflektere over dokumentationen i Nexus * Undersøge hvad borgerrettigheder er og udføre opgaver i relation hertil |
| 20. | Eleven kan **planlægge og redegøre for eget arbejde og kompetenceområde som autoriseret sundhedsperson** i overensstemmelse med relevant lovgivning og andres kompetenceområder |  | Med udgangspunkt i en konkret støtte eller samarbejde med en borger, skal du redegøre om de ”ydelser” eller den støtte borgeren modtager udspringer af serviceloven, sundhedsloven eller psykiatriloven   * Redegøre for om ydelserne eller støtten er i overensstemmelse med social- og sundhedsassistentens kompetenceområde * Kende og arbejde henimod social og sundhedsassistentens kompetenceprofil * Undersøge andre faggruppers kompetenceområder   Som dokumentation for forståelsen af eget kompetenceområde kan du bruge refleksionsmodellen og praksisfortællinger. |

**Definition af præstationsstandarder**

Præstationsstandarderne er defineret i bekendtgørelse om erhvervsuddannelser nr. 101 af 22/09/2014, § 29.

Præstationsstandarderne begynder, rutineret, avanceret skal anvendes inden for det kompetenceniveau, som gælder for det enkelte uddannelsestrin. Avanceret niveau svarer til det niveau, en nyuddannet forventes at løse sine opgaver på.

***Begynderniveau.***   
Eleven kan løse en opgave og udføre en aktivitet i en kendt situation eller ud fra en kendt problemstilling eller kan udføre en mere kompliceret aktivitet under vejledning. På dette niveau lægges der vægt på personlig kompetence til at sætte sig ind i uddannelsens fundamentale kundskabs- og færdighedsområder og kompetence til at udvikle ansvarlighed og grundlag for fortsat læring. På begynderniveauet grundlægges ligeledes selvstændighed i opgaveløsning.

***Rutineret niveau.***   
Eleven kan planlægge og gennemføre en opgave eller aktivitet eller løse et problem i en rutinemæssig eller kendt situation og omgivelse, alene og i samarbejde med andre. På dette niveau lægges vægt på den personlige kompetence til selvstændigt at sætte sig ind i mere komplicerede problemstillinger og til at kommunikere med andre om løsningen heraf. Yderligere lægges vægt på fleksibilitet og omstillingsevne.

***Avanceret niveau.***   
Eleven kan vurdere et problem, kan planlægge, løse og gennemføre en opgave eller aktivitet eller løse et problem også i ikke-rutinesituationer – alene eller i samarbejde med andre – under hensyn til opgavens art. På dette niveau lægges vægt på den personlige kompetence til at tage selvstændigt ansvar og vise initiativ samt kompetence til selv at formulere og løse faglige og sociale opgaver og problemer. Yderligere lægges vægt på kvalitetssans og kreativitet.

Præstationsstandarderne kan også læses således:

|  |  |  |  |  |
| --- | --- | --- | --- | --- |
|  |  | *Ord, der beskriver det niveau, som*  *opgaven løses på* |  | *Ord, der beskriver den personlige kompetence, der knytter sig til niveauet.* |
|  |  |  |  |  |
| *Begynder* |  | Kendt situation.  Kompliceret aktivitet løses under vejledning. Fortrolig  med fundamentale kundskabs- og færdighedsområder |  | Udvikler ansvarlighed.   Udvikler grundlag for fortsat læring.   Grundlægger selvstændighed i opgaveløsning. |
|  |  |  |  |  |
| *Rutineret* |  | Rutinemæssig eller kendt situation  Opgaven planlægges og gennemføres i rutinemæssig  eller kendt situation. Eleven løser et problem. Eleven kan  selvstændigt sætte sig ind i mere komplicerede  problemstillinger. |  | Viser fleksibilitet og omstillingsevne.  Løser opgaver alene og i samarbejde |
|  |  |  |  |  |
| *Avanceret* |  | Ikke-rutinesituationer   Eleven kan vurdere et problem. Eleven planlægger, løser og gennemfører sociale og faglige opgaver. |  | Tager selvstændigt ansvar   Viser initiativ   Lægger vægt på kvalitetssans og kreativitet. |